Hneykslismál í kringum Silvio Berlusconi , forsætisráðherra Ítalíu , virðast ekki hafa mikil áhrif á ítalska kjósendur . Í nýrri skoðanakönnun sem birt var í dag kemur í ljós að flokkur Berlusconis bætir við sig fylgi frá fyrri mánuði og innan við helmingur aðspurðra telur að hann ætti að segja af sér . Það var dagblaðið Corriere della Sera sem gerði könnunina í síðustu viku en þá voru niðurstöður rannsóknar saksóknara í Mílanó á málum forsætisráðherrans ræddar sem aldrei fyrr . Þar koma fram ásakanir meints þátttakanda í samkvæmi sem Berlusconi á að hafa haldið með yfir tuttugu konum sem leystist upp í kynsvall . Þá er hann sakaður um að hafa borgað ólögráða vændiskonu og reynt að þagga það niður með því að beita lögregluna þrýstingi . Í könnuninni kemur fram að ef kosningar færu fram núna myndi yfir 30% kjósenda kjósa flokk forsætisráðherrans en í desember mældist fylgið 28% . Þá myndu frelsisflokkur Berlusconis og Norðurbandalagið , aðalsamstarfsflokkurinn , fá samanlagt 41% . Þetta var hins vegar í fyrsta skipti sem fleiri vildu að Berlusconi segði af sér en þeir sem vildu það ekki . Hins vegar eru það aðeins 49% kjósenda .